Publication: Magyar Közlöny
Issue: MK-2003-35 (Year: 2003, Number: 35)
Era: 1990-2004
Section: 1992. évi XXXII. törvény (a továbbiakban: kárpótlási tv.)
Paragraph Index: 401

c) pontját diszkriminatívnak tartja a nem Recsken fogvatartott személyekkel szemben, mivel „közismert történelmi tény, hogy Recskhez hasonló táborok mûködtek Kistarcsán, Tiszalökön, Várpalota környékén stb. Számos magyarországi német a II. világháborút követõen orosz hadifogságban volt 1949—1950-ig. Magyarországra hazatérvén három-négy esztendõt magyar munkatáborokban — elsõsorban Tiszalökön — töltöttek, kizárólag magyarországi német voltuk miatt. Ezen fogva tartott személyek fogva tartása folyamatos volt, Magyarországon semmiféle ítélet, parancs hatálya alatt nem álltak.” Az R2. idõközben módosította az R1. 1. § (1) bekezdésének c) pontját. Az R1. 3. § (1) bekezdésének a) pontját az indítványozó azokkal szemben tartja diszkriminatívnak, akik esetében a fogva tartás idõtartama nem érte el a három évet. Álláspontja szerint „a jogalkotó a juttatásban részesülõk körét önkényesen különböztette meg, és a megkülönböztetésnek nem volt ésszerû oka.” Az indítványozó az indítványát az R1. 3. § (1) bekezdése alkotmányellenességének megállapítására és megsemmisítésére vonatkozó indítványi elem kivételével 2003. január 17-én kelt levelében — a jogszabály változásaira tekintettel — visszavonta. Indítványt terjesztett elõ — országgyûlési képviselõcsoportjának nevében — egy országgyûlési képviselõ is, melyben az R1. 1. § (1) bekezdése c) pontja, valamint azon rendelkezések alkotmányellenességének megállapítását és megsemmisítését kérte az Alkotmánybíróságtól, amelyek alapján juttatásra csak azok jogosultak, akik 3 évet elérõ és azt meghaladó idõtartamú szabadságkorlátozást szenvedtek el. Annak megállapítását is kérte, hogy az R1. 1. §

Source: https://magyarkozlony.hu/hivatalos-lapok/1afb337b394275d33cc2a9274b7ab20f4e80447e/dokumentumok/52284a0abcd66bf4f089103a74fdeb1a1a105ed0/letoltes